Č.: 47/2022

**ZMLUVa O DIELO**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

**Objednávateľ:**

Názov: **Výzkumný ústav bezpečnosti práce, v. v. i.**

Sídlo: **Jeruzalémská 1283/9, 110 00 Praha 1 – Nové Město**

IČO: 00025950

DIČ: CZ00025950

Bankové spojenie: Komerční banka, a.s.

IBAN: xxxxxxxxxxxxxxxxxxxxxxxxxxxxxxxxxx

Právna forma: verejná výskumná inštitúcia

Štatutárny orgán: PhDr. David Michalík, Ph.D. DBA, riaditeľ

Zástupcovia oprávnení na rokovanie vo veciach technických:

xxxxxxxxxxxxxxxxxxxxxxxxxxxxxxxxxxxxxxxxxxxxxxxx

xxxxxxxxxxxxxxxxxxxxxxxxxxxxxxxxxxxxxxxxxxxxxxxx

ďalej len „objednávateľ“

a

**Zhotoviteľ:**

Názov: **Žilinská univerzita v Žiline, Fakulta bezpečnostného inžinierstva**

Štatutárny orgán: doc. Ing. Eva Sventeková, PhD., dekanka

Sídlo: **Univerzitná 8215/1, 010 01 Žilina**

IČO: 00397563

DIČ: 2020677824

IČ DPH: SK2020677824

Bankové spojenie: štátna pokladnica

IBAN: xxxxxxxxxxxxxxxxxxxxxxxxxxxxxxxxxxxxxxx

Právna forma: Verejnoprávna inštitúcia zriadená zákonom č. 131/2002 Z.z, o vysokých

školách ako verejná vysoká škola

Zástupcovia oprávnení na rokovanie vo veciach technických:

xxxxxxxxxxxxxxxxxxxxxxxxxxxxxxxxxxxxxxxxxxxxxxxxx

xxxxxxxxxxxxxxxxxxxxxxxxxxxxxxxxxxxxxxxxxxxxxxxxx

ďalej len „zhotoviteľ“

**Čl. I**

**PREDMET PLNENIA**

* 1. Na základe spoločnej rámcovej zmluvy o dlhodobej spolupráci v oblasti vedy, výskumu, inovácií a vzdelávania uzatvorenej medzi zmluvnými stranami predmetom plnenia tejto zmluvy o dielo je výskum, overovanie a aplikácia metód a prostriedkov prevencie rizík spôsobených pracovnými aktivitami a ohrozujúcich zdravie osôb, životné prostredie alebo majetok. Detailný plán výskumných úloh je uvedený v prílohe č. 1 tejto zmluvy.
  2. Zhotoviteľ je povinný odovzdať predmet plnenia v termíne podľa čl. II tejto zmluvy a objednávateľ je povinný zaplatiť zhotoviteľovi za dodaný predmet plnenia cenu podľa čl. III tejto zmluvy.

**Čl. II**

**ČAS PLNENIA**

Zhotoviteľ sa zaväzuje odovzdať predmet plnenia objednávateľovi podľa prílohy 1 tejto zmluvy.

**Čl. III**

**CENA**

* 1. Cena za predmet plnenia v rozsahu čl. I zmluvy je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov v celkovej sume 14.400,- eur (slovom štrnásťtisíc štyristo eur) bez DPH.
  2. V cene za predmet plnenia sú obsiahnuté všetky náklady súvisiace s jeho dodaním. Cena je dohodnutá ako konečná.
  3. Celkovú cenu za predmet plnenia podľa tejto zmluvy, dohodnutú v tomto článku zmluvy je možné meniť iba pri zákonnej zmene sadzby dane z pridanej hodnoty.

**Čl. IV**

**PLATOBNÉ PODMIENKY**

* 1. Cenu predmetu plnenia uhradí objednávateľ v dvoch častiach podľa prílohy č. 1 na základe faktúry, ktorú zhotoviteľ vystaví a odošle objednávateľovi do 15 dní po prevzatí predmetu plnenia objednávateľom podľa prílohy č. 1 tejto zmluvy. Dňom dodania pre účely DPH je deň podpísania dodacieho listu objednávateľom.
  2. Lehota splatnosti faktúry je do 30 dní odo dňa jej doručenia objednávateľovi doporučenou zásielkou.
  3. Faktúra musí obsahovať všetky náležitosti v zmysle príslušných právnych predpisov a Zákona o DPH, vrátane nasledovných údajov:
     1. presný názov a adresa sídla zhotoviteľa a objednávateľa,
     2. identifikačné číslo zhotoviteľa a objednávateľa,
     3. identifikačné číslo pre DPH zhotoviteľa a objednávateľa,
     4. bankové spojenie a číslo účtu zhotoviteľa,
     5. fakturovaná cena v EUR, uvedená vrátane DPH a bez DPH,
     6. sadzba DPH a suma DPH v EUR,
     7. označenie plnenia,
     8. číslo zmluvy,
     9. číslo objednávky,
     10. číslo faktúry a dátum vyhotovenia faktúry,
     11. odtlačok pečiatky zhotoviteľa a podpis oprávneného zástupcu zhotoviteľa.
  4. Súčasťou faktúry je dodací list podpísaný objednávateľom. Ak faktúra bude obsahovať nesprávne alebo neúplné údaje, objednávateľ je oprávnený ju vrátiť a zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti faktúry a nová lehota splatnosti opravenej faktúry začína plynúť odo dňa jej doručenia objednávateľovi doporučenou zásielkou.
  5. Platba objednávateľa zhotoviteľovi bude realizovaná výlučne prevodným príkazom na IBAN zhotoviteľa uvedený v tejto zmluve.

**Čl. V**

**SPÔSOB VYKONANIA DIELA A Miesto plnenia**

* 1. Miestom plnenia je sídlo zhotoviteľa, resp. objednávateľa.
  2. Zhotoviteľ je povinný zhotoviť a odovzdať dielo riadne a včas.
  3. Prevzatie diela objednávateľ potvrdí podpisom na dodacom liste predloženom zhotoviteľom.
  4. Objednávateľ môže prevziať dielo, ktoré nie je riadne zhotovené podľa špecifikácie zmluvy, pričom v takom prípade objednávateľ uvedie nedostatky v dodacom liste. Zhotoviteľ je povinný bezodplatne odstrániť zistené nedostatky uvedené objednávateľom v dodacom liste, a to v lehote určenej objednávateľom.

**Čl. VI**

**Vlastnícke právo k predmetu plnenia**

**a licenčné podmienky**

* 1. Vlastnícke právo k predmetu plnenia a nebezpečenstvo škody na ňom prechádza na objednávateľa dňom prevzatia predmetu plnenia objednávateľom uvedenom v  dodacom liste podpísanom objednávateľom. Odovzdanie a prevzatie predmetu plnenia sa uskutoční mailom/v sídle objednávateľa.
  2. Ak na základe tejto zmluvy vznikne činnosťou zhotoviteľa autorské dielo podľa autorského zákona č. 185/2015 Z. z. o autorskom práve a právach súvisiacich s autorským právom v znení neskorších predpisov (ďalej len „autorský zákon“), udeľuje zhotoviteľ objednávateľovi na použitie autorského diela časovo neobmedzenú (po dobu právnej ochrany majetkových práv trvajúcu) licenciu, a to výlučne na nekomerčné použitie autorského diela ako celku i jeho jednotlivých častí v neobmedzenom rozsahu, ktorý pre zamedzenie pochybností zahŕňa najmä právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel. Táto licencia zahŕňa aj výslovný súhlas na udelenie sublicencie na používanie autorského diela pre tretie osoby v oblasti verejnej správy.

**Čl. VII**

**Záručná doba a zodpovednosť za vady**

* 1. Zhotoviteľ zodpovedá za to, že predmet plnenia podľa čl. I tejto zmluvy bude zhotovený v súlade so záväzkami podľa tejto zmluvy, najmä v súlade so špecifikáciou zmluvy a všeobecne záväznými právnymi predpismi pre oblasť ochrany utajovaných skutočností, a že bude spôsobilý k zmluvnému účelu.

**Čl. VIII**

**Zmluvné pokuty**

* 1. V prípade omeškania s odovzdaním predmetu plnenia tejto zmluvy v termíne uvedenom v čl. II tejto zmluvy má objednávateľ právo uplatniť si voči zhotoviteľovi zmluvnú pokutu vo výške 0,05 % z ceny podľa čl. III. bod 3.1 tejto zmluvy za každý deň omeškania predmetu plnenia. Uplatnením zmluvnej pokuty nie je dotknutý nárok objednávateľa na náhradu škody.
  2. V prípade omeškania objednávateľa s úhradou faktúry má zhotoviteľ právo uplatniť si voči objednávateľovi úrok z omeškania vo výške 0,05 % za každý deň omeškania z neuhradenej fakturovanej sumy.
  3. Zmluvné pokuty dohodnuté touto zmluvou hradí povinná zmluvná strana nezávisle na tom, v akej výške vznikne druhej zmluvnej strane v tejto súvislosti škoda, ktorú možno vymáhať samostatne.

**Čl. IX**

**OSTATNÉ USTANOVENIA**

* 1. Zhotoviteľ sa zaväzuje, že informácie a materiály týkajúce sa predmetu plnenia nebude poskytovať tretej strane, a to ani po skončení zmluvného záväzku.
  2. Pri plnení predmetu plnenia je zhotoviteľ povinný dodržiavať ustanovenia zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov a ustanovenia jeho vykonávacích predpisov.
  3. Objednávateľ sa zaväzuje poskytnúť zhotoviteľovi nevyhnutne potrebné informácie a súčinnosť potrebnú pri plnení predmetu plnenia v rozsahu špecifikácie zmluvy.

**Čl. X**

**ZÁVEREČNÉ USTANOVENIA**

* 1. Ak sa plnenie tejto zmluvy stane nemožným z dôvodu vyššej moci, zmluvná strana, ktorá sa bude chcieť odvolať na vyššiu moc, požiada druhú zmluvnú stranu o primeranú úpravu tejto zmluvy, hlavne vo vzťahu k predmetu plnenia a času plnenia.
  2. Akékoľvek zmeny a dodatky tejto zmluvy je možné vykonať iba formou očíslovaných písomných dodatkov, ktoré budú riadne podpísané oprávnenými zástupcami oboch zmluvných strán, a tým sa stanú neoddeliteľnou súčasťou tejto zmluvy.
  3. Táto zmluva zanikne splnením predmetu plnenia podľa čl. I tejto zmluvy,  písomnou dohodou zmluvných strán alebo odstúpením od zmluvy z dôvodu podstatného porušenia záväzku vyplývajúceho z tejto zmluvy. Odstúpenie od zmluvy musí mať písomnú formu, musí byť doporučene doručené druhej zmluvnej strane a táto zmluva zaniká dňom doručenia odstúpenia druhej zmluvnej strane. Zmluvné strany sa dohodli na písomnej forme uplatnenia všetkých nárokov voči druhej zmluvnej strane v prípade zániku zmluvy.
  4. Za podstatné porušenie záväzku zo strany zhotoviteľa sa považuje najmä:

-omeškanie s odovzdaním diela o viac ako 30 kalendárnych dní

-vypracovanie diela v rozpore so špecifikáciou zmluvy a všeobecne záväznými právnymi predpismi

* 1. Právne vzťahy, ktoré nie sú v tejto zmluve výslovne upravené, sa spravujú príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými platnými a účinnými právnymi predpismi Slovenskej republiky. Rôzne výklady právnych otázok akéhokoľvek druhu sa budú riešiť v prvom rade vzájomnou dohodou oboch zmluvných strán.
  2. Zmluvné strany sa dohodli, že spory týkajúce sa tejto zmluvy budú riešiť v prvom rade vzájomnou dohodou zmluvných strán.
  3. Táto zmluva nadobúda platnosť a účinnosť dňom jej podpísania oboma zmluvnými stranami.
  4. Táto zmluva je vyhotovená v štyroch rovnopisoch, z ktorých dva sú určené pre zhotoviteľa a dva pre objednávateľa. Z tejto zmluvy je možné vyhotovovať odpisy a fotokópie.
  5. Zmluvné strany vyhlasujú, že s touto zmluvou vrátane jej prílohy boli dôkladne oboznámené, že ich vôľa vyjadrená v tejto zmluve je slobodná a vážna, že táto zmluva nebola uzatvorená v tiesni, ani za inak jednostranne nevýhodných podmienok. Zmluvné strany svoju vôľu byť viazané touto zmluvou vyjadrujú podpísaním tejto zmluvy.

|  |  |  |
| --- | --- | --- |
| V Prahe dňa 7. 4. 2023 |  | V Žiline dňa 14. 4. 2023 |
| **Objednávateľ**  Výzkumný ústav bezpečnosti práce, v. v. i. |  | **Zhotoviteľ**  Fakulta bezpečnostného inžinierstva Žilinskej univerzity v Žiline |
| PhDr. David Michalík, Ph.D. DBA riaditeľ |  | doc. Ing. Eva Sventeková, PhD., dekanka |

Príloha č. 1 Plán výzkumných úloh

|  |  |  |
| --- | --- | --- |
| Výskumná úloha | Doba riešenia | Cena bez DPH  (eur) |
| Virtuální realita v BOZP | 01.01.- 31.12.2023 | xxxxx |
| Možnosti intervenčních opatření u zamestnanců vystavených náročné komunikaci s klienty ve veřejné správě | 01.01.- 31.12.2023 | xxxxx |
| Vývoj aplikace pro analýzu a hodnocení rizik BOZP včetně tvorby nástrojů pro jednotlivé profese | 01.01. - 31.12.2023 | xxxxx |